
TEHNICA IMPRIMĂRII ÎN TREI PASI 

UN GÂND LA FINAL DESPRE PUTEREA RECUNOSTINTEI 


Despre noi 


,Omul este produsul gandurilor lui; 
el devine ceea ce gandeste.” 
Mahatma Gandhi 


1 
DE LA GANDIRE POZITIVA LA 
GANDIRE CORECTA 


Primul pas pentru a realiza schimbari permanente in viata ta este sa 
intelegi diferenta dintre gandirea pozitiva si gandirea corecta. Creierul 
este un instrument foarte puternic si opereaza conform unor legi clare. 
Potenţialul minţii poate fi dezvoltat doar înțelegând modul în care 


funcționează creierul. 


Experiențele tale reprezintă rezultatul crezurilor pe care le ai despre 
tine si despre viata. Crezurile se construiesc în timp, prin repetarea 
(conștientă sau inconștientă) a unor afirmaţii. Indiferent dacă aceste 
sugestii reflectă un adevăr sau nu, ele sunt preluate de mintea 
subconstientä și transpuse sub forma experienţelor, lucrurilor si 
oamenilor cu care te intersectezi în viață. Dacă plantezi o sămânță de 
roşie, nu va creşte un castravete, doar pentru că solul consideră că e 


mai bun pentru tine un castravete. El iti va da exact ce ai plantat. 


Funcţia elementară a subconştientului este să urmeze instrucţiunile 
conştientului. El realizează acest lucru „demonstrând” că tot ce crede 
conştientul este adevărat. Cu alte cuvinte, sarcina subconstientului 


este să demonstreze că întotdeauna conştientul are „dreptate. 


Prin urmare, dacă tu crezi că nu poți fi, nu poţi face sau nu poţi avea 
ceva, subconştientul tău va crea circumstanţele şi va găsi oamenii care 
să iti demonstreze că ai „dreptate”. Subconştientul funcţionează ca 
pilotul automat al unui avion. Dacă pilotul automat e setat pe direcția 
est, poţi să actionezi comenzile manual şi să te indrepti spre nord. 


Însă imediat ce renunti la comanda manuală, pilotul automat, care 

a fost programat să meargă spre est, va prelua controlul avionului si 


vei zbura spre est. 


Subconstientul nu schimbă realitatea lumii înconjurătoare. El doar 
filtrează informaţia pe care i-o prezinti pentru a-ţi susține crezurile sau 
imaginea pe care o ai în minte. De exemplu, dacă tu crezi că afacerea 
ta merge rău, subconştientul tău va ignora orice nouă oportunitate 
care ti-ar putea îmbunătăţi businessul, scoțând în evidenţă doar 
problemele care susţin crezul tău că lucrurile merg prost sau că nu 


există oportunităţi noi. 


Subconstientul nu poate gândi pentru el însuşi. El va atrage către 
tine doar acele lucruri care sunt conforme cu crezurile tale cele mai 
profunde - nici mai mult, nici mai putin. Dacă nu cunosti acest adevăr 
şi nu realizezi că iti creezi singur realitatea pe baza propriilor tale idei, 
vei simţi că nu ai puterea să iti schimbi viata în bine şi că ești victima 


oamenilor, a circumstanțelor şi a condiţiilor. 


Dacă te accepti ca o fiinţă lipsită de putere, vei căuta ceva sau pe cineva 
din afară pentru a-ţi îndeplini dorinţele. Cand vei înţelege că tot ce iti 
doreşti poate fi creat de mintea ta, prin folosirea gândirii corecte, care 
nu este altceva decât gândire clară, vei ajunge la concluzia că doar tu 


iti poţi oferi lucrurile pe care ti le dorești. 


„Dacă nu iti place un lucru, schimbä-l; dacă nu poţi sá îl schimbi, 
schimbă felul în care gândești despre el.” 


Mary Engelbreit 


Dezvoltarea potenţialului mental presupune mai ales analizarea 
crezurilor care formează fundamentul vieţii tale. Poţi avea succes 


doar în măsura în care ești dispus să lucrezi cu tine și să te eliberezi de 

1 De la gandire pozitiva la gandire corecta 


crezurile greşite. Trist este că multi oameni rămân blocaţi în zona lor 
de confort, indiferent cât de distructive sunt obiceiurile pe care le au. 
Asta se întâmplă pentru că nu sunt suficient de motivaţi să producă 
schimbări profunde în viata lor. Citind acum aceste rânduri înseamnă 
că tu esti pregătit și iti dorești să iti dezvolti potenţialul mental. Ce 
trebuie să afli încă de la început este că sentimentul de libertate e 
direct proporţional cu volumul de muncă pe care ești dispus să-l faci 
cu tine însuţi. Gândirea corectă reprezintă fundamentul oricărei 


transformări pozitive. 


Scopul marilor învăţători din toate timpurile a fost să ne ajute să 
conştientizăm că noi suntem cei care ne creăm propria realitate. 
Suntem responsabili pentru tot ce ni se întâmplă în viaţă. Asta include 


binele, răul şi urâtul. 


Dacă noi credem că cineva sau ceva din afara noastră este cauza 
problemei noastre, întotdeauna vom căuta soluţia în afara noastră. 
Pentru a găsi răspunsurile la problemele noastre trebuie să începem 
să ne privim într-un mod nou, care să ne facă să vedem oamenii şi 
evenimentele dintr-o altă perspectivă. Lumea exterioară este, în multe 
privinţe, o copie a lumii noastre interioare. Trebuie să înţelegi acest 
lucru. Câţi oameni cu probleme cunoşti care nu au dat nici cea mai 
mică atenţie acestui aspect? Oricât am fi de hotărâți, oricâtă voinţă, 
inspiraţie sau motivaţie am avea, problemele noastre nu se vor rezolva 


dacă vom căuta răspunsurile în afara noastră. 


Singura autoritate se află în interiorul tău! 


Puterea ta nelimitată stă în abilitatea de a-ţi controla gândurile. O minte 
confuză funcţionează mai degrabă în direcţia bolii, a sărăciei, a lipsei şi 


a limitării decât în direcţia abundenței, a sănătăţii şi a succesului. 

Sarcina noastră cea mai importantă este să dezvoltăm o conştiinţă 
cât mai avansată. Putem face acest lucru analizând condiţiile din viata 
noastră şi punând sub semnul întrebării crezurile pe care le avem, chiar 
dacă eul nostru este ameninţat. Ori de câte ori ne dorim ceva în viaţă, 
trebuie să ne eliberăm de tot ce se interpune între crezurile şi dorinţele 
noastre. 

2 
TOTUL ÎNCEPE 
CU DIALOGUL INTERIOR 


Dialogul interior este conversaţia constantă pe care o purtăm cu noi 
înşine de fiecare dată când percepem ceea ce gândim, vedem şi auzim. 
Este forma tridimensională de gândire, alcătuită din cuvinte, imagini şi 
emoții. Noi ne construim şi ne modificám imaginea de sine prin acest 
dialog interior, folosind cuvinte ce declanşează imagini care, la rândul 


lor, evocă un sentiment sau o emoție. 


Imaginea noastră de sine reprezintă ansamblul tuturor gândurilor, 
atitudinilor şi opiniilor despre noi înşine pe care le-am perceput 
şi le-am stocat încă din copilărie. Este imaginea subconstienta pe 
care continuăm să o înregistrăm de mai multi ani. Această imagine 


controlează modul în care gândim şi actionam. 


Odată ce ne-am imaginat în mod viu o experienţă, ea este înregistrată 
în subconştientul nostru şi suntem dependenți de ea până când facem 
alegerea conştientă de a o înlocui. Dacă alegi să faci schimbări în 
imaginea ta de sine, poţi folosi dialogul interior şi vizualizarea pentru 
a crea o nouă imagine care să pună în practică schimbările pe care le 
doreşti. Orice schimbare semnificativă sau de durată începe mai întâi 


în mintea noastră şi apoi îşi croieşte drum către exterior, către realitate. 


Fiecare afirmaţie pe care o faci are efect asupra subconştientului tău, 
aşa că este important să fii foarte atent la ce spui despre tine însuți. 
Tine minte că alte persoane iti pot furniza opiniile lor despre tine, dar 
imaginea ta de sine este determinată de ceea ce gândești tu despre 


tine. Vom da exemple concrete de afirmaţii puţin mai târziu. 

3 
__ CEBENEFICII OBTII 
DACĂ ÎŢI DEZVOLTI PUTEREA MINȚII 


Astäzidinceincemaimultioamenisuntpreocupatisä-siimbunätäteascä 
performantele mentale, iar oamenii de stiintä intreprind tot mai multe 
studii despre tehnicile prin care ne putem dezvolta puterea mintii. Este 
important să înţelegem mai întâi care sunt beneficiile unor astfel de 
practici ca să stim la ce să ne așteptăm. Familiarizându-te cu aceste 
beneficii, iti vor fi mai clare motivele pentru care este bine să-ţi dezvolti 


abilitățile mentale, iar motivaţia ta va fi mai puternică. 


Nu vom fi dedicați 100% scopului nostru până când nu ne sunt 
clare beneficiile. Acesta este, probabil, pasul cel mai important şi mai 


semnificativ în fixarea scopurilor. 


Dacă ai o afacere, ești într-o relaţie cu cineva sau faci anumite eforturi 
în viaţa ta şi nu ești sigur de beneficiile pe care le vei obţine, vei avea 
mari dificultăți în a-ţi menţine entuziasmul, perseverenta şi dăruirea 
necesare. Dacă nu eşti sigur de beneficii, este mult mai greu să fii loial 


unui scop propus. 


Fixarea scopului te ajută să identifici în mod specific beneficiile pe care 
le vei obține în urma eforturilor pe care le depui. Nu vei fi capabil să 
mentii un grad înalt al dedicării în direcţia îndeplinirii niciunui lucru 
până când nu iti sunt absolut clare beneficiile. Pe măsură ce progresezi 
în fixarea scopurilor şi începi să abordezi proiecte din ce în ce mai 
complexe, este esenţial să înţelegi de ce doreşti să realizezi acel scop 
specific. Psihologia ne învaţă că există doar două motive pentru care 


noi facem un lucru, oricare ar fi el. Unul este să obținem plăcere 

(beneficii), iar celălalt e să evităm pierderile (durerea). Dacă ai stabilit 


clar care sunt beneficiile, vei fi dispus să platesti preţul. 


Diferenţa critică dintre cei care reuşesc şi cei care nu reuşesc să-şi 
îndeplinească visurile este dorinţa. Orice recompensă creează dorinţă. 
Aşadar, acorda-ti timpul necesar pentru a evidenția beneficiile si 


recompensa. 


Un scop poate fi definit drept ceva ce poartă o recompensă inerentă 
la îndeplinirea lui. Dacă scopul tău nu poartă în el nicio recompensă, 
înseamnă că nu ai un scop. Dacă planul tău scris nu trasează în mod 
clar beneficiile şi recompensele care te aşteaptă la atingerea scopului, 
pierzi ingredientul cel mai important - motivația de a acţiona. Dacă nu 
există recompensă, nu există acţiune. Poţi rezolva orice problemă care 


apare de-a lungul vieţii spunând ce vrei - rezultatul final specific. 


Așadar, să vedem care sunt cele mai importante beneficii generale 
pentru care este important să lucrezi cu tine. Înainte de toate, 
amplificarea puterii minţii nu înseamnă neapărat că vei putea mișca 
lucruri doar gändindu-te la asta (asa cum ai văzut în filmele science- 
fiction). Înseamnă că îţi vei putea valorifica mai mult potenţialul 


propriului creier si vei obține astfel multe beneficii practice. 


Unul dintre avantajele amplificării puterii minţii este că ai o mai mare 
claritate asupra lucrurilor la care te gândeşti, ceea ce înseamnă că 
vei înțelege mai mult și vei ști ce trebuie făcut în diferite situaţii. De 
exemplu, dacă ai o afacere, vei putea vedea imaginea de ansamblu 
şi astfel vei putea lua cea mai bună decizie în contextul dat. Implicit, 
vei putea identifica mai rapid soluţiile oricărei probleme care apare. 
O minte clară înseamnă putere, iar puterea în afaceri înseamnă profituri 


mai mari si recunoaștere pe scară largă. 

3 Ce beneficii obţii dacă iti dezvolti puterea minţii 


Un alt avantaj de care te poţi bucura dacă iti dezvolti mai mult 
capacitățile mentale este creșterea motivatiei de a face ca lucrurile 
pe care ti le dorești să se întâmple. Gândești mai clar, esti mai motivat si 
actionezi eficient. De exemplu, fără motivaţie, niciun plan de afaceri nu 
se traduce în profit. Pentru simplul fapt că nu te mobilizezi să faci pașii 
necesari. Indiferent dacă este vorba despre afaceri, studii, familie sau 
relaţii romantice, motivaţia este cheia succesului. Numai cand te simţi 
motivat, te trezești cu entuziasm dimineaţa și știi exact ce ai de făcut ca 


să ajungi unde iti dorești. 

4 
ÎȚI POŢI FOLOSI 


> 


PUTEREA MINȚII CA SĂ TE VINDECI 


Există situaţii în care medicamentele nu dau rezultatele aşteptate sau, 
mai rău, cauzează efecte adverse grave. În astfel de momente este 
bine să știi că ai la îndemână o altă modalitate de a te vindeca, fără 
să folosești medicamente: puterea minţii. Multe studii au demonstrat 
deja că mintea este un instrument foarte puternic si un factor major 
în îmbunătăţirea stării de sănătate sau, dimpotrivă, în agravarea unei 
boli. O minte antrenată și focalizată pe un obiectiv reprezintă cheia 


obţinerii rezultatului pe care ţi-l dorești. 


Una dintre cele mai importante condiţii este să crezi cu tărie că pașii pe 
care îi faci sunt eficienţi și dau rezultate. De exemplu, dacă ai probleme 
cu pielea, este necesar ca de câte ori bei apa să închizi ochii și să îţi 
imaginezi cum își face efectul benefic în tot corpul si pielea ta devine 
din ce în ce mai sănătoasă. Trebuie să crezi că te simţi din ce în ce mai 


bine. 


„Este foarte posibil ca medicamentele să nu fie necesare 
întotdeauna, 
dar credinţa în vindecare este necesară mereu." 


Emile Coué 


Îţi poţi îmbunătăţi starea de sănătate folosindu-te de puterea minţii 
ca să devii mai optimist. Când vezi partea plină a paharului, gestionezi 
mai eficient problemele cu care te confrunti, prin simplul fapt că te 
focalizezi pe ce este pozitiv şi nu rămâi blocat pe ce nu merge. Acesta 


este unul dintre motivele pentru care cei care gândesc pozitiv sunt mai 

fericiţi si trăiesc mai mult. În plus, aceste persoane se recuperează mai 
repede după boli pentru că sistemul lor imunitar este mai puternic. Cei 
care gândesc pesimist sunt mai vulnerabili și mai slabi în faţa bolilor. 
Puterea minţii influențează inclusiv funcționarea sistemului imunitar. 
În afară de asta, când esti pesimist iti lipseşte motivaţia de a acţiona si 


te complaci în situaţia care iti provoacă neplaceri. 


Un alt beneficiu al folosirii conștiente a puterii minţii este că alegând 
să gândeşti pozitiv iti construieşti relaţii mai armonioase si mai 
pline de satisfacţii cu cei dragi. Specialiștii în domeniu spun că 
imbunatatindu-ti relaţiile cu cei din jur, implicit ai și o sănătate mai 


bună. 


Dacă înveţi să-ţi foloseşti eficient puterea minţii, poţi ajunge acolo 
unde iti dorești. De fapt, poţi ajunge în mult mai multe locuri. Tehnicile 
pentru îmbunătăţirea capacităţilor mentale si a modului de a gândi nu 
sunt noi, dar sunt simple si le poţi folosi în toate domeniile in care iti 
dorești schimbări. Pe unele dintre ele este posibil să le folosești deja, 
fără să fii conștient. Totuși, practicarea deliberată a acestor tehnici are 


efecte mult mai puternice asupra creierului. 

5 
TEHNICA AUTOSUGESTIEI 
ȘI MODELE DE AFIRMAȚII 


Unul dintre instrumentele pe care le avem la îndemână este 
PRACTICAREA AFIRMAȚIILOR POZITIVE. Asta înseamnă să-ți 
construiești o afirmaţie (sau mai multe) care reflectă exact rezultatul pe 
care dorești să îl obţii. Repetandu-ti zilnic această afirmaţie, devii mult 
mai deschis la ideea că poţi obține ce ţi-ai propus si, implicit, actionezi 


cu mai multă motivaţie în această direcţie. 


Pentru mai multă eficienţă, trebuie să repeti afirmaţiile de mai 


multe ori pe zi. 


Oamenii de succes și-au făcut un obicei din a-și spune sugestiile 
dimineaţa, în timpul zilei și seara, înainte să adoarmă. Este important 
să foloseşti cuvinte puternice, care iti trezesc emoţii pozitive si reflectă 


exact starea de spirit pe care ţi-o dorești. 


Cu ajutorul afirmațiilor transmiti subconstientului 


ideea că poţi obţine ce ţi-ai propus. 


Afirmațiile pozitive prin dialog interior sunt autosugestii induse. La 
începutul secolului, Emile Coué folosea autosugestia cu mult succes 
în clinica sa din Franţa. El îşi învăţa pacienţii să repete propoziţia: „În 
fiecare zi, în toate modurile posibile, mă simt din ce în ce mai bine”. 


Şi acest lucru a funcţionat datorită repetării constante. 


Autosugestiile pozitive funcţionează pe baza teoriei înlocuirii. Dacă ai 


un pahar cu apă murdară, îl pui sub robinet şi lași să curgă în pahar apă 

curată; până la urmă, apa murdară va fi înlocuită de apă curată. Cand 
înlocuiești crezurile ineficiente cu crezuri pozitive, eficiente, se produce 
acelaşi fenomen. Nu este necesar să scăpăm de crezurile limitatoare pe 
care le menţinem în subconştient. Mai important este să ne asigurăm 
că gândurile dominante din mintea noastră ne susţin în obţinerea a ce 


dorim, nu a ce nu dorim. 


Aşa cum am discutat, dialogul interior pozitiv este unul dintre cele mai 
eficiente instrumente pentru a-ţi programa subconstientul în direcția 
succesului. Dialogul interior pozitiv se mai numeşte şi afirmaţie. 
Literalmente, afirmaţia înseamnă a valida sau a confirma. Aşadar, 
când avem un gând în mod repetat, noi îl validăm sau îl confirmăm 
ca reprezentând adevărul. Adică, ne întărim crezul înregistrându-l în 
structura neuronală a creierului nostru, înregistrare care este procesată 
prin intermediul subconştientului. Odată ce subconstientul a acceptat 
un crez, acesta devine o idee căreia i-a sosit vremea. Folosirea zilnică a 
afirmațiilor este unul dintre lucrurile cele mai uşoare pe care le putem 


face pentru a ne schimba viata. 


„Cel care are abilitatea de a-şi stăpâni propria minte 
poate pune stăpânire pe orice altceva.” 


Andrew Carnegie 


În mod normal, când folosim o afirmaţie, există o parte din noi care nu 
pierde niciodată din vedere că ceea ce noi spunem nu este, de fapt, 
adevărat. Când acest lucru se întâmplă, este uşor să fie negat întregul 
efect al afirmației. Pentru a contracara această situaţie, este important 
să iti formulezi afirmaţiile în asa fel încât să nu întâmpini rezistenţă din 
partea subconştientului. Modalitatea cea mai eficientă de a face acest 
lucru este să incluzi cuvântul aleg” în enunţul tău afirmativ. lată câteva 


exemple elocvente! 

5 Tehnica autosugestiei şi modele de afirmaţii 


Spune cu voce tare: „Câştig 100 000 de dolari pe an”. 


Acum spune-ti: „Aleg să câştig uşor şi în mod consecvent 100 000 de 


dolari pe an”. 
Aceste enunturi ti se par diferite? 
lată un alt exemplu! 
Spune-ti: „Sunt atrăgător". 
Acum spune-ti: „Aleg să simt că oamenii mă consideră atrăgător”. 
Ti se pare că aceste enunturi diferă în vreun fel? 
În general, când adaugi cuvântul „aleg” în enunţul afirmativ, el sună 
mai convingător; în consecinţă, este mai uşor să fie acceptat şi crezut. 
Totodată, în felul acesta se elimină rezistența subconstienta, deci 
efectul va fi mai puternic şi mai rapid. 

Modele de afirmaţii pozitive 
În continuare, iti împărtășim câteva afirmaţii care ti-ar putea fi de folos. 
Ele sunt afirmaţii generale, care iti vor permite să înţelegi mai bine 
lucrurile despre care am discutat. 
Aleg să-mi iubesc corpul şi să-l tratez cu tot respectul. 


Aleg să cred că există o Putere care lucrează prin mine pentru a 


manifesta binele in viata mea. 

Aleg să descopar rapid si cu uşurinţă nevoile clienţilor mei. 

Aleg să ştiu că sunt competent în cariera mea. 

Aleg să am încredere în mine şi să ştiu exact ce trebuie să spun şi să 
fac. 

Aleg să am o memorie excelentă şi să îmi amintesc clar şi cu uşurinţă. 
Aleg să iubesc Sursa mea de putere. 

Aleg să renunţ la vechile idei şi sunt deschis la noi moduri de a face 


lucrurile. 

6 
CUM SA FOLOSESTI 
FORȚA CREATOARE A IMAGINATIEI 


O altă tehnică prin care poţi amplifica puterea afirmațiilor este 
VIZUALIZAREA. Pentru a obţine cele mai bune rezultate, este necesar 
să combinăm dialogul interior şi afirmaţiile cu crearea de imagini. 
Această metodă presupune ca tu să foloseşti o imagine mentală, 
creată de tine, care exprimă rezultatul final. De exemplu, dacă vrei 
să ai mai multă încredere de sine, imaginează-te ca fiind o persoană 
încrezătoare şi sigură pe forțele proprii. Simte-te așa. Împreună cu 


afirmaţiile pozitive, vizualizarea valorifică potenţialul minţii. 


Imaginarea sau vizualizarea este un proces prin care mentii în minte 
un gând până când el creează o imagine mentală. Imaginea mentală iti 


permite să fii acolo, să o experimentezi în mintea ta. 


Cheia unor imagini care să determine succesul este să îmbrăcăm aceste 
imagini în cât mai multă emoție. Stärneste în tine o dorinţă interioară 
profundă, fii entuziast şi folosește cât mai des imaginea respectivă. 
Crezurile tale actuale s-au format din gând plus sentiment. Prin 
urmare, dacă poţi pune suficientă emoție în noile tale gânduri, ele vor 
anula automat gândurile vechi, instaurându-şi supremaţia. Gândurile 
noi programate prin repetiţie şi vizualizare devin gânduri dominante. 


Gândurile şi crezurile dominante ne controlează comportamentul. 


Cele două tehnici - repetarea sugestiilor și vizualizarea - dau cele 
mai bune rezultate când sunt practicate împreună cu meditaţia. Este 
o cale excelentă pentru a-ţi dezvolta puterea minţii pentru că te ajută 


să comunici cu subconstientul. Meditatia este o formă de relaxare cu 

rezultate foarte bune in limpezirea mintii si clarificarea obiectivelor. Pe 
acest fond, sugestiile pozitive si vizualizarea conduc la materializarea 


oricarui obiectiv propus. 

7 
CUM SATE LASI DE FUMAT 
FOLOSIND POTENTIALUL MINTII 


Creierul este cel mai important factor în atingerea obiectivelor, inclusiv 
dacă ţi-ai propus să te lași de fumat. Multi oameni sunt astăzi conștienți 
de efectele negative pe care fumatul le are asupra sănătății lor. Totuși, 
continuă acest obicei, deși își doresc să renunţe. Unii dintre ei chiar 
încearcă în repetate rânduri și ajung inevitabil la același rezultat: în 


perioade de stres ei reiau obiceiul fumatului. 


Alţii nu reușesc să renunţe din cauza lipsei de motivaţie. Folosindu-te 
de puterea minţii, tu vei putea să te lași de fumat, chiar dacă ai 


acest obicei de foarte mulţi ani. 


Înainte de toate, trebuie să înţelegi că mintea este capabilă să se 
autoconditioneze. Un exemplu este acela când ieși cu prietenii si 
fumezi, deși în mod obișnuit nu o faci. Data viitoare când vei ieși cu ei, 
subconştientul tău va fi pregătit sá reia obiceiul fumatului pentru că 
s-a realizat o legătură puternică între ieșirile cu prietenii și fumatul unei 
ţigări. Dacă nu vei fuma, te vei simţi ciudat, ușor inconfortabil. Aceasta 
este puterea obiceiului. Vestea bună e că potențialul minţii poate fi 


folosit la fel de eficient să creezi motivații pozitive. 


Cum? Construiește o afirmaţie pe care să o repeti de mai multe ori pe 
zi, într-o stare de relaxare totală. Ea ar trebui să sune asa:,,De la 1 mai 
2015 aleg să renunţ la fumat. Mă simt din ce în ce mai relaxat si mai 
motivat”. Este important ca afirmaţia ta să-ţi trezească exact starea de 
spirit pe care ţi-o dorești. În timp, îi transmiti subconstientului tău că 
ești pregătit să renunti la fumat. Astfel, renunţarea la acest obicei se va 


produce natural. 

8 
TEHNICA IMPRIMĂRII ÎN TREI PASI 


Pasul 1. Afirmá-ti scopul 

O afirmaţie este pur şi simplu un enunţ sau un crez care este scris într-o 
formă personală, pozitivă, la timpul prezent, ca şi cum respectivul 
scop este deja o realitate. Când iti scrii afirmaţiile, controlează in mod 
deliberat programarea subconştientului tău, directionänd imaginea 


vizuală către rezultatul final pe care îl dorești. 


Pasul 2. Vizualizează rezultatul final 

Imagineazä-ti şi experimentează în minte îndeplinirea rezultatului 
final. Vizualizează-te implicat activ în această îndeplinire. Aceasta se 
numeşte vizualizare sintetică şi constructivă sau realitate virtuală. 
Ea funcţionează pe baza teoriei înlocuirii. Inlocuiesti vechiul proces 
imaginativ şi vechea imagine de sine cu cele noi. Tine minte: ne vom 


deplasa către scopul pe care îl vizualizăm. 


Pasul 3. Simte emoția care însoţeşte realizarea scopului 

Subconstientul răspunde la sentimente mai mult decât la cuvinte. 
El nu răspunde mai bine la sentimentele bune decât la cele rele. El 
doar răspunde la sentimente. Cu cât mai multă emoție sau mai mult 
sentiment punem într-o idee, cu atât mai rapid se va manifesta ea. 
Aşadar, sentimentele şi emoția sunt foarte importante pentru impactul 
unei idei. Se poate spune că afirmaţiile noastre se vor manifesta direct 
proporţional cu frecvenţa cu care folosim vizualizarea şi implicarea 
emoțională. Ce trebuie să faci tu este sá te vizualizezi îndeplinind 
rezultatul final, simțind în acelaşi timp bucuria şi satisfacția acestei 


realizări. 

Toţi cei trei paşi sunt necesari pentru o imprimare plină de succes. 
Dacă doar citești afirmaţiile, te poţi aştepta la o rată de succes de circa 
10%. Dacă citești şi vizualizezi rezultatul final, te poţi aştepta la o rată 
de succes de aproximativ 55%. Dacă citeşti afirmaţiile, vezi rezultatul 
final şi simţi emoția ce însoţeşte realizarea a ceea ce vizualizezi, te poţi 


aştepta la o rată de succes de 100%! 

9 
UN GAND LA FINAL 
DESPRE PUTEREA RECUNOSTINTEI 


Doar cei care ştiu că au deja pot să aibă mai mult. Cei care nu ştiu că 
au gândesc că trebuie să „acumuleze” ca să aibă. Viaţa lor le reflectă 
gândirea prin sărăcie, lipsă, deficit, limitare, suferinţă şi luptă pentru 
putere. Este imperativ să înțelegem că nu e nimic de acumulat. Tot ce 
trebuie să facem e să FIM. Faptul de A FI este creator. Dorinţa de a 


acumula este o consecinţă a fricii. 


Întotdeauna trebuie să fii recunoscător pentru ce ai deja. Apreciază tot 
ce ai în viata ta acum, indiferent cât de minor pare acel lucru, indiferent 
cât de puţin pare în comparaţie cu ce au alţii. În loc să te plângi în 
legătură cu ce ai, pe motiv că nu e destul, apreciază întotdeauna ce ai 
în prezent. Există un vechi proverb care spune aşa: „Îmi părea rău că 


nu am pantofi până cand am întâlnit un om care nu avea picioare” 


lată unul dintre cele mai puternice secrete dacă vrei să-ți dezvolti la 
maximum potenţialul mental si să aduci mai multă bogăţie în viata 
ta: cultivă o atitudine de recunoştinţă pentru tot ce ai acum şi vei 


vedea cum viata ta începe să evolueze şi să se îmbogăţească! 

„Bucură-te de lucrurile mărunte căci, într-o zi, 
ai putea să-ţi dai seama că acestea au fost cu adevărat marete.” 
Robert Brault 


Despre noi 


AimGroup, echipa de cercetare in domeniul stiintelor de frontiera 
din România, are ca principale domenii de studiu și practică terapiile 
alternative și complementare, parapsihologia, radionica, stimularea 


cerebrală, trezirea și amplificarea capacităţilor extrasenzoriale etc. 


Dispozitivele AimGroup au certificare ISO 9001 (conform standardelor 
internaţionale de calitate) și sunt, la ora actuală, unice în România 
datorită rezultatelor pe care le produc asupra ființei umane: trezesc 
forţa vitală, singura inteligență capabilă să producă procese naturale 
de echilibrare energetică și vindecare, si pregătesc fiinţa umană pentru 


accesarea nivelurilor spirituale superioare. 


www.aimgroup.ro 


www.vidia.ro 

